„Kľúčom“ ku kvalitnej pene je kvalitné mlieko, jeho správna teplota a takisto aj technika. Ak nejde o plnoautomatický kávovar, ktorý pre vás kvalitnú penu pripraví aj bez vašej asistencie (stupeň penenia mlieka), na napeňovanie využijete parnú trysku. Mlieko musí obsahovať minimálne 3 % tuku. Používať musíte studené mlieko. Následne mlieko nalejete do ¾ nádoby, v ktorej budete penu pripravovať. Odporúčame nerezovú konvicu s uškom. Trysku ponoríte zhruba 0,5 až 1 cm pod hladinu a spustíte parnú trysku, po niekoľkých sekundách, keď sa začne tvoriť prvá pena, ponoríte trysku hlbšie. Mlieko sa postupne prúdením horúcej pary zahrieva. Konvičku počas napeňovania mierne otáčajte. Pena musí mať pevnú konzistenciu a drobné bublinky, v spodnej časti vždy ostane pár mililitrov mlieka, čo nie je chyba. Pripraviť tak môžete kvalitné latte alebo cappuccino.\r